
ADHAT – ADJUKÖSSZE.hu beszámoló 2024

Alapítványunk 2012. június 29-én kötött szerződést a Nonprofit Információs és Oktatási Központtal (NIOK), ekkor csatlakoztunk az Adhat Vonal, mai nevén adjukössze.hu programhoz, amelynek segítségével az elmúlt évekhez hasonlóan idén is az egész országban a rászorulók ingyenes ételosztás útján történő megsegítésével foglalkoztunk. 2024-ben országosan több mint 500.000 tál meleg ételt és összesen közel 300 tonna tartós élelmiszert, tejterméket, zöldséget és gyümölcsöt juttattunk nehéz sorsú embertársainknak. Az élelmiszerek nagyrésze, kb 138.000 kg mentett élelmiszer.
Budapesten 5 osztó, és 28 intézményi ponton, s több vidéki is jelen vagyunk osztásainkkal: 
-   Somogy megye 3 településén (Marcali, Kéthely, Horvátkút), 
-   Debrecen a vasárnapi osztásokkal. 
-   Szegeden és Békéscsabán alkalomszerűen járnak ki a kollegák osztani ételt, 
-   Egerben viszont minden hétköznap napi 750 tál meleg étel fogy el, s itt is kapnak vendégeink tartós élelmiszert.
Alapítványunk fő profilja az ingyenes melegétel osztás a rászorulók részére, azonban egyes kiemelt ünnepekhez, alkalmakhoz kapcsolódóan tartós élelmiszercsomagot is összeállítunk.
A számunkra kijelölt Adomány vonalra érkezett hívások mindegyike bruttó 500 Forint támogatást jelentett Alapítványunk számára. A 2024-es év során összesen 1021 db hívás, illetve sms érkezett, melyekből 787.499 Forint adomány folyt be. Adjukössze.hu Bankkártyás adománygyűjtésből 713.892 Forint adomány folyt be.  A díjjakkal csökkentett összeg, összesen 1.263.242 Forintot tudtunk programunkra, az ételosztásra fordítani. Szervezetünk a beérkezett adományok teljes összegét a rászorulók élelmiszertámogatás útján történő megsegítésére fordította.
2024-ban is igyekeztünk minél több embernek segíteni, hisz a nehéz évek után, a kialakultpénzügyi válság miatt a rászorulók még nehezebb helyzetbe kerültek, támogatás nélkül legtöbben nem is tudják fenntartani magukat, családjukat. Megfigyeléseink alapján vendégeink között erősen megjelentek az alsó középosztályhoz tartozók, s a kisnyugdíjasok ismét növekedett számban vannak jelen. A cél, hogy Magyarországon senki ne maradjon segítség nélkül. 
Végezetül szeretnénk köszönetet mondani minden kedves támogatónknak, akik hozzájárultak programunk működtetéséhez, sikeréhez, illetve a NIOK Alapítványnak, valamint az összes szolgáltatónak, hogy lehetővé tették e program működését és ezáltal a civil szervezetek forrásnövelését!

